Petr Kodýtek

Petr Kodýtek (s. 17. elokuuta 1998 Sušice, Tšekki) on tšekkiläinen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä.
Ura.
Seuraura.
Kodýtek on HC Plzeňin kasvatti. Kaudella 2013–2014 hän toimi seuran U16-joukkueen kapteenina. Kodýtek oli tehoilla 34+35=69 joukkueen paras maalintekijä ja hän jakoi sisäisen pistepörssin voiton Matyáš Kantnerin kanssa. He jakoivat koko Tšekin U16-sarjan pistepörssin kolmannen sijan. Kodýtek jakoi kahdeksalla osumallaan myös koko sarjan ylivoimamaalipörssin voiton HC Litvínovin Jan Becvarin ja HC Třinecin Patrik Hrehorčákin kanssa. Hän voitti myös Plzeňin sisäisen tehotilaston lukemalla +47. Kodýtek voitti myös tehoilla 6+2=8 sarjan pudotuspelien maalipörssin ja hän sijoittui pistepörssissä toiseksi edellään vain HC Zlínin Jiří Karafiát. Kaudella 2014–2015 Kodýtek toimi Plzeňin U18-joukkueen varakapteenina. Kaudella 2015–2016 hän toimi joukkueen kapteenina.
Kaudella 2016–2017 Kodýtek voittitehoilla 3+16=19 koko Tšekin U20-sarjan pudotuspelien syöttöpörssin ja hän sijoittui pistepörssissä toiseksi edellään vain joukkuetoveri Matyáš Kantner. Kodýtek voitti kauden päätteeksi sarjan mestaruuden. Hän debytoi samalla kaudella myös Plzeňin Extraliga-joukkueessa, jossa Kodýtek pelasi 24 runkosarjaottelua tehopistein 3+3=6 ja kolme pudotuspeliottelua ilman tehopisteitä sekä kolme Mestarien liigan ottelua tehden yhden maalin. Hän teki miesten pääsarjadebyyttinsä Mestarien liigan kolmannella kierroksella 8. syyskuuta 2016 norjalaista Stavanger Oilersia vastaan. Kodýtek merkittiin Plzeňin kolmossentteriksi laidoilleen Jakub Lev ja Nick Johnson. Ensimmäisen pääsarjamaalinsa Kodýtek teki CHL:n pudotuspelien ensimmäisen kierroksen toisessa ottelussa 11. lokakuuta 2016 sveitsiläistä HC Luganoa vastaan. Extraliga-debyyttinsä hän teki 16. lokakuuta 2016 HC Sparta Prahaa vastaan. Kodýtek merkittiin Plzeňin kolmossentteriksi laidoilleen Tomáš Svoboda ja Tomáš Vondráček. Hän sai ottelussa jääaikaa 9.41 minuuttia, josta ylivoimalla 1.14 minuuttia. Kodýtek keräsi ottelusta teholukeman –1. Ensimmäisen Extraliga-maalinsa hän teki seitsemännessä ottelussaan 30. lokakuuta 2016 vieraissa HC Kometa Brnoa vastaan. Kodýtek pelasi kauden aikana miesten pelejä myös neljä runkosarja- ja yhden pudotuspeliottelun lainalla Tšekin kolmanneksi korkeimmalla sarjatasolla 2. česká hokejová ligan HC Klatovyssa.
Kodýtek pelasi kaudella 2017–2018 Extraligassa 29 runkosarjaottelua tehopistein 3+3=6 ja kolme pudotuspeliottelua ilman tehopisteitä. Hän pelasi miesten pelejä myös lainalla yhdeksän ottelua sarjatasoa alempana 1. česká hokejová ligan HC Litoměřicessa sekä neljä ottelua 2. ligan HC Klatovyssa. Kaudella 2018–2019 Kodýtek pelasi Extraligassa 52 runkosarjaottelua tehopistein 9+14=23 ja 13 pudotuspeliottelua tehopistein 1+1=2. Mestarien liigassa hän pelasi 12 ottelua tehopistein 5+5=10. Kodýtek teki Extraliga-uransa ensimmäisen pudotuspelimaalin seitsemännessä puolivälieräottelussa 30. maaliskuuta 2019 HC Olomoucia vastaan. Hänen osumansa jäi Plzeňin 3–2-voittoon päättyneen ottelun voittomaaliksi ja se ratkaisi joukkueelle välieräpaikan. Tammikuussa 2019 Kodýtek teki seuran kanssa vuoden mittaisen jatkosopimuksen. Saman vuoden joulukuussa hänen sopimustaan jatkettiin vuodella kevääseen 2021 saakka. 
Kaudella 2020–2021 Kodýtek teki Extraligan yhden kauden piste-ennätyksensä tehoilla 20+15=35, joilla hän oli Plzeňin toiseksi paras pistemies Milan Gulašin jälkeen. Kodýtek jakoi koko liigan maalipörssin kahdeksannen sijan HK Hradec Královén Radek Smoleňákin ja HC Kometa Brnon Peter Schneiderin kanssa. Hän sijoittui myös Extraligan tehotilastossa toiseksi edellään vain HC Sparta Prahan Martin Jandus. Kodýtek muodosti Plzeňissä toimivan hyökkäysketjun Petr Strakan ja Jan Eberlen kanssa toimivan hyökkäysketjun, joka sai lempinimen "Rafani". Tammikuussa 2021 Kodýtek teki seuran kanssa kaksivuotisen jatkosopimuksen.
Kodýtek nousi kaudella 2021–2022 Plzeňin varakapteeniksi. Kaudella 2022–2023 hän oli joukkueen paras pistemies ja maalintekijä tehoilla 15+19=34. Kodýtekin kausi päättyi kuitenkin loukkaantumiseen helmikuussa 2023.
Kodýtek siirtyi kaudeksi 2023–2024 vuoden mittaisella sopimuksella SM-liigajoukkue Tampereen Ilvekseen. Hän oli 20 osumallaan joukkueen kolmanneksi paras maalintekijä Oula Palven ja Joona Ikosen kanssa. He jakoivat koko liigan maalipörssin kymmenennen sijan kolmen muun pelaajan kanssa. Kodýtek teki runkosarjassa kaikkiaan 37 tehopistettä.
Toukokuussa 2024 Kodýtekin uutisoitiin siirtyvän kaudeksi 2024–2025 1+1-vuotisella sopimuksella Helsingin IFK:hon. Hän teki runkosarjassa 53 ottelussa tehot 9+26=35. Kodýtek tuomittiin seitsemän ottelun pelikieltoon 21. joulukuuta 2024 potkaistuaan ottelun jälkeisessä kättelyjonossa Ässien Peter Tiivolaa luistimella. Pudotuspeleissä ensimmäisessä puolivälieräottelussa SaiPaa vastaan hän taklasi Saku Salmista päähän ja sai kauden toisen seitsemän ottelun pelikieltonsa. Kodýtekin kausi päättyi tähän. Kauden jälkeen huhtikuussa 2025 hän kertoi tšekkiläisen Hokej.cz-sivuston haastattelussa, että Kodýtekin sopimus HIFK:n kanssa olisi optiovuoden sijaan suoraan kaksivuotinen ja hän jatkaa seurassa.
Maajoukkueura.
Kodýtek edusti Tšekkiä MM-kilpailuissa vuonna 2025. Yhteensä hän on pelannut 55 A-maaottelua tehopistein 7+13=20. Kodýtek teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Hänet merkittiin Tšekin 13. hyökkääjäksi. Ensimmäisen A-maajoukkuemaalinsa Kodýtek teki 24. huhtikuuta 2021 Jindřichův Hradecissa pelatussa harjoitusottelussa alivoimalla Itävaltaa vastaan. Hän sai ottelussa myös kakkossyöttöpisteen Jakub Flekin tekemään maaliin.
Kodýtek pelasi myös alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2016. Hän pelasi myös alle 18-vuotiaiden Ivan Hlinkan muistoturnauksessa vuonna 2015. Kodýtek pelasi myös World Junior A Challengessa vuosina 2015 ja 2016. Hän edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti hopeaa. Kodýtek pelasi myö Yhteensä Kodýtek on pelannut 38 nuorten ja 73 poikien maaottelua.